Lav et referat af nedenstående tekst:

Tekst:
En søvnig, lille by med egen købmand, grillbar og krostue. Flauenskjold gør ikke meget væsen af sig. Alligevel er byen det seneste knap halvandet år blevet landskendt på en tragisk baggrund. 38-årige Thomas Thomsen, der onsdag blev dømt skyldig i at dræbe og partere Mia Skadhauge Stevn, kommer herfra. Og rundt omkring i Flauenskjold på dagen, hvor retten har talt halvandet år efter forbrydelsen, går snakken livligt. For hvem er han egentlig? Gitte Sørensen bor ganske tæt på drabsmanden og mødte ham ved flere lejligheder. - Han var meget indesluttet og rullede ned hele tiden, dér hvor han befandt sig. Han boede her på hjørnet, siger hun. Hvad var dit indtryk af ham? - Meget indesluttet og svær at få øjenkontakt med, når man mødte ham. Man kunne godt tro, han havde lidt problemer med sig selv psykisk, siger hun. Fordi Gitte Sørensen bor så tæt på drabsmanden føler hun, det har været svært at være så tæt på hele sagen. - Nu er det halvanden år siden, så det kommer længere på afstand. Men det har været meget ubehageligt - en morder i sådan en lille by som Flauenskjold. Mange af dem, TV2 Nord mødte på gaden i dag, er ærgerlige over at blive sat i forbindelse med noget så forfærdeligt. - Jeg synes ikke, det er særligt rart, når man hører navnet Flauenskjold i nyhederne. Det giver lige et sæt i én og man tænker: Åh nej, nu igen. For omtalen har jo ikke været god på grund af alt det, der er sket, siger Nina Dewulff-Semlov. Hun kendte ikke den 38-årige personligt, men har blot passeret ham på gaden en enkelt gang, hvor jeg gik forbi hans hus. - Jeg må jo bare tænke på alle de andre gode ting, der sker her i byen. Vi har heldigvis et godt sammenhold. lyder det. Vi vil ikke blæse tingene op Jesper Dewulff-Semlov er enig i, at det er anstrengende at få sin by nævnt i så tragisk en sammenhæng. - Vi synes ikke, det er særligt behageligt. Vi synes, det er en ufatteligt trist historie, for der er mange skæbner i den. Men her i Flauenskjold er vi meget sociale med hinanden, gode til at se det positive i det og tage tingene, som det kommer. Selvfølgelig synes vi, noget er grimt og ubehageligt, men vi lever med det - og tager det stille og roligt. Vi skal ikke have noget blæst op til noget som helst, siger han. Den 38-årige Thomas Thomsen er dømt skyldig i drab, usømmelig omgang med lig og forsøg på voldtægt. Dom og strafudmåling bliver efter planen afsagt på torsdag.

Referat:
I den lille by Flauenskjold ærgrer mange sig over at blive sat i forbindelse med den makabre sag.